**apstiprinĀts**  
 Sabiedrības ar ierobežotu atbildību ”Daugavpils ūdens”

Iepirkuma komisijas   
2022. gada 18. jūlija sēdē,

protokols Nr.1

**Publiskās sarunu procedūras**

**“Dabasgāzes iegāde”**

identifikācijas Nr. DŪ 2022/20

**NOLIKUMS**

# Vispārīgā informācija

* 1. Iepirkuma identifikācijas numurs: **DŪ 2022/20**
  2. Pasūtītājs– **sabiedrība ar ierobežotu atbildību “Daugavpils ūdens”**, reģistrācijas Nr.41503002432, Ūdensvada iela 3, Daugavpils, LV-5401.
  3. Kontaktpersonas par iepirkuma norisi – juridiskās nodaļas vecākā iepirkumu speciāliste Daina Dzalbe, tālrunis +371 29993927, e-pasts: [iepirkumu.komisija@daugavpils.udens.lv](mailto:iepirkumu.komisija@daugavpils.udens.lv).
  4. Pasūtītāja prasībām atbilstošo piedāvājumu izvēles kritērijs: **saimnieciski izdevīgākais piedāvājums, kuru nosaka ņemot vērā tikai cenu, t.i. - zemākā cena.**
  5. Pretendents nav tiesīgs iesniegt piedāvājumu variantus.
  6. Piedāvājuma nodrošinājums ***nav*** paredzēts.
  7. Līguma izpildes garantija ***nav*** paredzēta.

# Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām

* 1. Iepirkuma priekšmets:dabasgāzes iegāde saskaņā ar tehniskās specifikācijas (1.pielikums) prasībām.
  2. Iepirkuma priekšmeta CPV kods: 09123000-7 – Dabasgāze.
  3. Paredzamā līgumcena: **2 370.04 EUR** (bez PVN).
  4. Iepirkuma priekšmets ***nav*** sadalīts daļās.
  5. Piegādes vieta: sabiedrība ar ierobežotu atbildību “Daugavpils ūdens”, Ūdensvada ielā 3, Daugavpilī, LV-5401, Latvijas Republika.
  6. Pakalpojuma sniegšanas termiņš – **no 01.09.2022. līdz 30.09.2022**.

1. **Informācija par iepirkumu**
   1. Informāciju par iepirkumu Pasūtītājs publicē savā mājas lapā [www.daugavpils.udens.lv](http://www.daugavpils.udens.lv) – sadaļā “Iepirkumi un mantas atsavināšana”, Daugavpils pašvaldības mājas lapā [www.daugavpils.lv](http://www.daugavpils.lv), kā arī iepirkumu datubāzē [www.iepirkumi.lv](http://www.iepirkumi.lv).
   2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

# Piedāvājumu iesniegšanas kārtība

* 1. Piedāvājumu jāiesniedz personīgi, nosūtot pa pastu, vai elektroniski, ja piedāvājums ir parakstīts ar drošu elektronisko parakstu.
  2. Iesniegšanas vieta – sabiedrība ar ierobežotu atbildību “Daugavpils ūdens”, Ūdensvada ielā 3, Daugavpilī, Latvija, LV-5401, 106.kab., vai, ja piedāvājums tiks sūtīts elektroniski [iepirkumu.komisija@daugavpils.udens.lv](mailto:iepirkumu.komisija@daugavpils.udens.lv), norādot sūtījuma tēmā iepirkuma nosaukumu un identifikācijas numuru ar norādi par piedāvājuma atvēršanas datumu un laiku.
  3. Pasta sūtījumam jābūt nogādātam 4.2. punktā norādītajā adresē līdz 4.4. punktā noteiktajam termiņam un par to pilnu atbildību uzņemas iesniedzējs.
  4. Piedāvājuma iesniegšanas termiņš – līdz **2022. gada 4. augustam plkst. 10.00**.
  5. Iesniegto piedāvājumu atvēršana notiks **2022. gada 4. augustam plkst. 10.00**, Ūdensvada ielā 3, Daugavpilī, Sabiedrības ar ierobežotu atbildību “Daugavpils ūdens” pārvaldes ēkas apspriežu zālē. Iesniegto piedāvājumu atvēršana ir atklāta.
  6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
  7. Elektroniski iesniegts piedāvājums, kurš tiks iesniegts, neievērojot nolikumā noteiktās prasības elektronisko piedāvājumu iesniegšanai vai iesniegts pēc nolikumā norādītā termiņa, netiks izskatīts.
  8. Piedāvājumu vērtēšanu un lēmumu pieņemšanu komisijas veic slēgtā sēdē.
  9. Pretendenta iesniegtais piedāvājums nozīmē pilnīgu šīs iepirkuma procedūras Nolikuma noteikumu pieņemšanu un atbildību par to izpildi.
  10. Piedāvājuma derīguma termiņš: **5 dienas** no piedāvājumu iesniegšanas termiņa beigām (nolikuma 4.4. punkts).

# Piedāvājuma noformēšana

* 1. Pretendents sagatavo un iesniedz piedāvājumu saskaņā ar iepirkuma procedūras dokumentu prasībām.
  2. Ja piedāvājumu sagatavo un iesniedz elektroniski, piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu vai katru atsevišķi.
  3. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgo jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
  4. Piedāvājums jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

**Sabiedrībai ar ierobežotu atbildību “Daugavpils ūdens”**

**Ūdensvada iela 3, Daugavpils, Latvija, LV – 5401**

**Piedāvājums iepirkuma procedūrai**

**“Dabasgāzes iegāde”**

**iepirkuma identifikācijas Nr. DŪ 2022/20**

**Neatvērt līdz 2022. gada 4. augustam plkst. 10.00**

**<Pretendenta nosaukums, juridiskā adrese un reģistrācijas numurs, kontaktpersona, tālrunis>**

Ja piedāvājumu iesniedz elektroniski, iepirkuma procedūras nosaukumu un identifikācijas numuru ar norādi par piedāvājuma atvēršanas datumu un laiku ir jāiekļauj elektroniskās vēstules tēmā.

* 1. Piedāvājuma sākumā pēc titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti.
  2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
  3. Visiem piedāvājumā iekļautajiem dokumentiem ***(izņemot piedāvājuma nodrošinājumu, ja tāds ir paredzēts)*** jābūt caurauklotiem un apzīmogotiem tā, lai to nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds paredzēts, iesniedzams kā atsevišķs dokuments.
  4. Pretendents iesniedz parakstītu piedāvājumu. Piedāvājumu paraksta Pretendenta amatpersona, kuras pārstāvības tiesības ir reģistrētas normatīvajos aktos noteiktajā kārtībā vai pilnvarotā persona, pievienojot attiecīgās pilnvaras oriģinālu vai apliecinātu kopiju. Ja piedāvājums tiek iesniegts elektroniski, gan pilnvarai, gan arī piedāvājumam jābūt parakstītiem elektroniski ar drošu elektronisko parakstu.
  5. Pieteikums un finanšu piedāvājums jāsagatavo saskaņā ar iepirkuma procedūras nolikumam pievienotajām veidnēm.
  6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).

# Prasības Pretendentam un iesniedzamie dokumenti

* 1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības noslēgt iepirkuma līgumu.

|  |  |  |
| --- | --- | --- |
| **Nr.**  **p. k.** | **Prasības** | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:** |
| 6.1.1. | Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām, kā arī dokuments ar norādi uz Pretendenta uzņēmuma darbības veidiem. | Par Latvijā reģistrētiem Pretendentiem Pasūtītājam pašam jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv)  Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina Pretendenta reģistrāciju atbilstoši tās valsts normatīvo aktu prasībām, un dokuments ar norādi uz Pretendenta uzņēmuma darbības veidiem. |
| 6.1.2. | Piedāvājumu ir parakstījusi paraksttiesīgā persona. | Kompetentas institūcijas izdotu dokumentu par Pretendenta pārstāvības tiesībām, vai arī dokumentu, kas apliecina piedāvājumu parakstījušās personas tiesības pārstāvēt Pretendentu, ja piedāvājumu neparaksta Pretendenta likumiskais pārstāvis.  Par Latvijā reģistrētiem Pretendentiem Pasūtītājam pašam jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv)  Ja piedāvājumu paraksta pilnvarotā persona, piedāvājumam jāpievieno pilnvaras oriģināls vai apliecināta kopija.  *(Iesniegtajai pilnvarai jāsatur tiešu un nepārprotamu informāciju par pilnvarotās personas pilnvarojuma tiesībām iepirkuma procedūras ietvaros)* |
| 6.1.3. | Attiecībā uz Pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. | Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS) vai citās publiski pieejamās datu bāzēs.  Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (kopija), atbilstoši tās valsts normatīvo aktu prasībām, kas apliecina, ka uz Pretendentu nepastāv minētie izslēgšanas nosacījumi.  Kompetento institūciju izsniegtās izziņas un citus dokumentus, ko izsniedz LR institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. |
| 6.1.4. | Pretendenta pieteikums dalībai iepirkumā, kas apliecina Pretendenta apņemšanos sniegt pakalpojumu saskaņā ar nolikuma prasībām. | **Pieteikums** jāsagatavo atbilstoši pievienotajai veidnei **(2.pielikums)**. Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| 6.1.5. | Parakstīts finanšu piedāvājums. | **Parakstīts finanšu piedāvājums** saskaņā ar Pasūtītāja izstrādātajām vadlīnijām un finanšu piedāvājuma veidni **(3.pielikums)**, iesniedzams papīra formātā vai elektroniski parakstīts ar drošu elektronisko parakstu.  Piedāvājums, kas iesniegts elektroniski, tiek parakstīts ar drošo elektronisko parakstu. Pretendentu piedāvātās vienību cenas līguma izpildes laikā netiks mainītas. Piedāvājumu paraksta Pretendenta paraksttiesīgs pārstāvis vai tā pilnvarota persona. |
| 6.1.6. | Pretendentam ir jāatbilst Dabasgāzes tirdzniecības un lietošanas noteikumos noteiktajām prasībām. | **Apliecinošs dokuments**, kas norāda uz to, ka Pretendents ir reģistrēts Sabiedrisko pakalpojumu regulēšanas komisijas uzturētajā Dabasgāzes tirgotāju reģistrā, norādot reģistrācijas numuru. |
| 6.1.7. | Pretendentam jābūt noslēgtam līgumam ar sadales sistēmas operatoru. | **Pretendenta apliecinājums** brīvā formā, ka starp Pretendentu un dabasgāzes sadales sistēmas operatoru ir noslēgts līgums par dabasgāzes sadales sistēmas nepārtrauktu lietošanu visā iepirkuma līguma darbības laikā vai dabasgāzes sadales sistēmas operatora apliecinājums par gatavību noslēgt šādu līgumu ar Pretendentu, ja Pretendentam tiks piešķirtas tiesības slēgt dabasgāzes tirdzniecības līgumu ar Pasūtītāju. |

* 1. Pretendentam, kuram būtu piešķiramas līguma slēgšanas tiesības, 10 dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz Pretendentu nepastāv Sabiedrisko pakalpojumu sniedzēju iepirkumu likuma (turpmāk - SPSIL) 48.panta pirmajā daļā minētie izslēgšanas nosacījumi. Ja Pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību publiski pieejamās datubāzēs.
  2. Personu apvienībai, attiecībā uz kuru pieņemts lēmums slēgt līgumu, līdz līguma slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.

1. **Iepirkuma līgums** 
   1. Iepirkuma rezultātā paredzēts noslēgt iepirkuma līgumu ar 1 (vienu) Pretendentu, kura piedāvājums ar iepirkumu komisijas lēmumu tiks atzīts par atbilstošu nolikuma prasībām, un kurš būs piedāvājis saimnieciski izdevīgāko piedāvājumu, kuru nosaka ņemot vērā tikai cenu, t.i. – piedāvājumu ar zemāko cenu.
   2. Līguma darbības termiņš – Līgums stājas spēkā ar tā abpusējas parakstīšanas brīdi un tā darbības termiņš ir līdz saistību pilnīgai izpildei.
   3. Plānotais dabasgāzes piegādāšanas termiņš – no **01.09.2022. līdz 30.09.2022.**
   4. Vienības cena par 1(vienu) kWh ir fiksēta un nav maināma dabasgāzes tirdzniecības līguma izpildes laikā.
   5. Pasūtītājam ir tiesības vienpusēji atkāpties no līguma bez jebkāda veida līgumsodiem.
   6. Līguma izpildes laikā Pasūtītājam ir tiesības samazināt vai palielināt iegādājamas dabasgāzes apjomu, kas nevar būt par iemeslu cenu palielināšanai un līgumsodu piemērošanai.
   7. Pasūtītājam ir tiesības vienpusēji atkāpties no līguma, par to rakstiski paziņojot otrai pusei vismaz 10 (desmit) dienas iepriekš. Pasūtītājs šajā gadījumā apmaksā izrakstītos rēķinus par saņemto pakalpojumu atbilstoši līguma nosacījumiem. Šajā gadījumā nav tiesību prasīt maksu vai līgumsodu par līguma pirmstermiņa izbeigšanu no Pasūtītāja.
   8. Nekāda veidā avansa maksājumi, depozīti vai nodrošinājumi netiek paredzēti.
   9. Izraudzītajam Pretendentam iepirkuma līgums **jāparaksta 5 (piecu) dienu laikā no Pasūtītāja nosūtītā uzaicinājuma parakstīt iepirkuma līgumu**. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu to noslēgt un Pretendents tiek izslēgts no dalības iepirkuma procedūrā. Tādā gadījumā līguma slēgšanas tiesības tiks piešķirtas nākamajam Pretendentam saskaņā ar iepirkumu komisijas veikto piedāvājumu salīdzinājumu.
   10. Ja Pretendents ir gatavs parakstīt līgumu ar drošu elektronisko parakstu, tas piedāvājumam pievieno par to brīvā formā sastādīto informāciju.

# Piedāvājuma vērtēšana un izvēle

* 1. Piedāvājumu vērtēšanas laikā komisija pārbauda Pretendentu atbilstību noteiktajām Pretendentu kvalifikācijas prasībām, kā arī pārbauda piedāvājuma atbilstību nolikuma prasībām, pārbaudot tajā esošas informācijas atbilstību Pasūtītāja izvirzītajām prasībām, pēc dokumentiem un publiskajā apritē esošās Pasūtītāja iegūtās informācijas. Neatbilstoši piedāvājumi tiek noraidīti.
  2. Pretendentu piedāvājumu pārbaudes laikā komisija noskaidro Pretendenta kompetenci un atbilstību Pasūtītāja prasībām pēc dokumentiem, kas Pretendentam jāiesniedz saskaņā ar šī nolikuma prasībām, kā arī no publiskajā apritē esošās Pasūtītāja iegūtās informācijas.
  3. Ja Pretendenta piedāvājums neatbilst kādai Pasūtītāja izvirzītajai prasībai, komisija tā piedāvājumu tālāk neizskata un Pretendentu izslēdz no turpmākās dalības iepirkumā.
  4. Ja Pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
  5. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
  6. Pretendentam ir jānodrošina piedāvājuma iesniegšana saskaņā ar nolikuma un tehniskās specifikācijas prasībām.
  7. Pasūtītājs piešķir līguma slēgšanas tiesības 1 (vienam) Pretendentam, kura iesniegtais piedāvājums atzīts par saimnieciski visizdevīgāko piedāvājumu, kuru nosaka, ņemot vērā tikai cenu (Pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
  8. Ja Pasūtītājs, pirms pieņem lēmumu par līguma slēgšanas tiesību piešķiršanu, konstatē, ka vismaz divu piedāvājumu novērtējums atbilstoši piedāvājuma izvērtēšanas kritērijiem ir vienāds, tas izvēlas piedāvājumu, kuru iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens no Pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi Pretendenti, tad Iepirkuma uzvarētājs tiks noteikts veicot izlozi.
  9. Izlozes rīkošanas gadījumā Pretendentiem 5 (piecu) darba dienas pirms izlozes rīkošana tiks nosūtīts uzaicinājums uz izlozi, norādot izlozes vietu, laiku un izlozes kārtību. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.

**9. Pretendenta pienākumi un tiesības:**

* 1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
  2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
  3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja Pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
  4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
  5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot sabiedrībai ar ierobežotu atbildību “Daugavpils ūdens” 5 darba dienu laikā no rezultātu paziņošanas brīža.

1. **Iepirkuma komisijas pienākumi un tiesības:**
   1. Pienākums nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti komisijai.
   3. Tiesības labot aritmētiskās kļūdas Pretendenta piedāvājumā, informējot par to Pretendentu.
   4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
   5. Iepirkuma komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības.
   6. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums, t.sk. gadījumā, ja Pasūtītājs uzskata, ka iesniegta līguma projekta nosacījumi var apdraudēt Pasūtītāja likumiskās intereses.
   7. Tiesības izvēlēties nākamo saimnieciski visizdevīgāko piedāvājumu no piedāvājumiem ar zemāko cenu, ja izraudzītais Pretendents nenoslēdz iepirkuma līgumu ar Pasūtītāju tā norādītajā termiņā.
   8. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā [www.daugavpils.udens.lv](http://www.daugavpils.udens.lv) – sadaļā “Iepirkumi un mantas atsavināšana”, kā arī Daugavpils pilsētas pašvaldības mājas lapā [www.daugavpils.lv](http://www.daugavpils.lv).

**Pielikumā:**

1.pielikums – Tehniskā specifikācija;

2.pielikums – Pieteikuma dalībai iepirkuma procedūrā veidne;

3.pielikums – Finanšu piedāvājuma sagatavošanas vadlīnijas un piedāvājuma veidne;

4.pielikums – Līguma projekts.

## *1.pielikums*

**TEHNISKĀ SPECIFIKĀCIJA**

Publiskai sarunu procedūrai

**“Dabasgāzes iegāde”**

identifikācijas Nr. DŪ 2022/20

Gazificētais objekts: Daugavas iela 32, Daugavpils, Latvija

1. Nosacījumi un prasības.
   1. Pakalpojuma provizoriskais apjoms\* laika periodam 01.09.2022. - 30.09.2022. – 1500 m3. *(Pasūtītājs negarantē norādīto dabasgāzes patēriņu, kurš var mainīties atkarībā no Pasūtītāja vajadzībām)*.
   2. Atļautā maksimālā slodze 44.7 nm3/h.
   3. Pretendentam jānorāda dabasgāzes 1 kWh cena EUR bez PVN un bez akcīzes nodokļa.
   4. Dabasgāzes tirgotājam jāsniedz balansēšanas pakalpojums un dabasgāzes cenā jāiekļauj balansēšanas pakalpojuma izmaksas.
   5. Rēķinā par dabasgāzes pārdošanu jāiekļauj sadales, uzglabāšanas un pārvades izmaksas, akcīzes nodoklis un pievienotās vērtības nodoklis.
   6. Dabasgāzes tirgotājam jābūt noslēgtam līgumam ar sadales sistēmas operatoru.
   7. Pretendentam jāatbilst Dabasgāzes tirdzniecības un lietošanas noteikumos noteiktajām prasībām.

*2.pielikums*

**PIETEIKUMS DALĪBAI IEPIRKUMA PROCEDŪRĀ**

Publiskai sarunu procedūrai

**“Dabasgāzes iegāde”**

identifikācijas Nr. DŪ 2022/20

**Informācija par Pretendentu:**

|  |  |
| --- | --- |
| nosaukums |  |
| reģistrācijas numurs |  |
| juridiskā adrese |  |
| e-pasta adrese |  |
| tālruņa numurs |  |
| bankas rekvizīti |  |
| pretendenta pārstāvja vārds, uzvārds, amats, tā pilnvaras apliecinošs dokuments |  |

ar šā pieteikuma iesniegšanu Pretendents:

1. piesakās piedalīties iepirkuma procedūrā *<iepirkuma procedūras nosaukums, identifikācijas Nr.>,*
2. apņemas ievērot iepirkuma procedūras nolikuma prasības un piekrīt visiem tā noteikumiem;
3. apliecina gatavību izpildīt pakalpojumu saskaņā ar Pasūtītāja prasībām iepirkuma procedūrā <*iepirkuma procedūras nosaukums, identifikācijas Nr.>* un sniegt specifikācijā minēto pakalpojumu par finanšu piedāvājumā norādītajām cenām;
4. apliecina, ka pretendenta saimnieciskā darbība nav apturēta vai pārtraukta, nav uzsākts process par Pretendenta maksātnespēju vai bankrotu;
5. atzīst sava piedāvājuma spēkā esamību līdz attiecīgā līguma noslēgšanai, bet ne ilgāk kā līdz *<norādīt piedāvājuma derīguma termiņu saskaņā ar nolikuma prasībām>;*
6. Pretendents (ja Pretendents ir fiziska vai juridiska persona), personālsabiedrība un visi personālsabiedrības biedri (ja Pretendents ir personālsabiedrība) vai visi personu apvienības dalībnieki (ja Pretendents ir personu apvienība) apliecina, ka attiecībā uz Pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi;
7. apliecina, ka veiks uzņemto saistību izpildi un izpildīs pakalpojumu atbilstoši Pasūtītāja izvirzītajām prasībām.
8. apliecina, ka ir pilnībā iepazinies ar visu dokumentāciju, kas nepieciešama līguma izpildei un tā ir pilnībā saprotama;
9. apliecina, ka piekrīt iepirkuma procedūras nolikuma noteikumiem un ir gatavs, līguma noslēgšanas tiesību piešķiršanas gadījumā, slēgt līgumu iekļaujot tajā Pasūtītāja iepirkuma procedūras nolikumā norādītās prasības;
10. apliecina, ka visa piedāvājumā ietvertā informācija ir patiesa.
11. apliecina, ka ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām;
12. apliecina, ka ne ar vienu konkurentu nav bijusi saziņa attiecībā uz cenām; cenas aprēķināšanas metodēm, faktoriem (apstākļiem) vai formulām; nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai tādu piedāvājuma iesniegšanu, kas neatbilst iepirkuma prasībām; kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums;
13. nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.

|  |  |
| --- | --- |
| Vārds, uzvārds, amats |  |
| Vieta, datums |  |
| Paraksts |  |

## *3.pielikums*

**FINANŠU PIEDĀVĀJUMA SAGATAVOŠANAS VADLĪNIJAS**

Publiskai sarunu procedūrai

**“Dabasgāzes iegāde”**

identifikācijas Nr. DŪ 2022/20

1. Veidne, kas aizpildīta saskaņā ar šo prasīto informāciju, veido finanšu piedāvājumu.

2. Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz pakalpojumu – dabasgāzes pārdošana, kas tiks sniegts saskaņā ar tehnisko specifikāciju (1.pielikums). Pozīcijas iekļautām dabasgāzes cenām jābūt attiecīgā pakalpojuma sniegšanas pilnai vērtībai – dabasgāzes pilnai cenai, ieskaitot visas izmaksas, kas Pretendentam varētu rasties, izpildot dabasgāzes tirdzniecības līguma nosacījumus.

3. Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par darbu, pakalpojumiem, tajā skaitā balansēšanas pakalpojumiem, izmaksas transportam, materiāliem un iekārtām, kas nepieciešami līguma izpildei pilnā apmērā un atbilstošā kvalitātē saskaņā ar Latvijas Republikas normatīvajiem aktiem, atbildīgo institūciju prasībām, iepirkuma līguma noteikumiem, tai skaitā tehnisko specifikāciju.

4. Vienības cenā ietver visas ar dabasgāzes piegādi saistītās papildu izmaksas, tai skaitā Tirgotāja peļņu, administratīvās un tirdzniecības izmaksas, balansēšanas pakalpojuma izmaksas, dabasgāzes uzglabāšanas izmaksas, pārvades sistēmas pakalpojuma – pārvades jaudas izmaksas, rēķinu sagatavošanas un maksājumu apstrādes izmaksas.

5.Visas izmaksas jāizsaka *euro* (EUR) bez pievienotās vērtības nodokļa (PVN), kā arī bez akcīzes nodokļa. Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar pieciem cipariem aiz komata**.

6. **Vienības cenas ir fiksētas un nav maināmas** **dabasgāzes tirdzniecības līguma izpildes laikā.**

7. Finanšu piedāvājums iesniedzams papīra formātā, vai elektroniskā veidā parakstīts ar drošu elektronisku parakstu.

8. Iepirkuma procedūras piedāvājuma vērtēšanas laikā Pretendents var tikt lūgts iesniegt detalizētāku piedāvājumā minēto cenu pozīciju atšifrējumu.

9. Ja tehniskajā specifikācijā vai citos iepirkuma dokumentos ir minētas pretrunīgas prasības, Pretendentam ir jāplāno izdevumi un jāīsteno līguma izpilde, vadoties no stingrākām prasībām.

**FINANŠU PIEDĀVĀJUMA VEIDNE**

Publiskai sarunu procedūrai

**“Dabasgāzes iegāde”**

identifikācijas Nr. DŪ 2022/20

1. **PRETENDETS**

|  |  |
| --- | --- |
| **Pretendenta nosaukums** | **Rekvizīti** |
|  |  |

1. **KONTAKTPERSONA**

|  |  |
| --- | --- |
| **Vārds, Uzvārds** |  |
| **Adrese** |  |
| **Tālr.** |  |
| **E-pasta adrese** |  |

Finanšu piedāvājumā norādītās cenas Pasūtītājs izmanto piedāvājumu izvēlei līguma noslēgšanai, prognozējamais patēriņš nav saistošs pusēm.

Norādītās cenas par dabasgāzes 1 kWh ir fiksētas un nevar mainīties Dabasgāzes tirdzniecības līguma izpildes laikā.

Dabasgāzes tirgotājam jāsniedz balansēšanas pakalpojums un dabasgāzes cenā jāiekļauj balansēšanas pakalpojuma cena.

|  |  |  |  |  |
| --- | --- | --- | --- | --- |
| Nr. p.k. | **Prognozējamais patēriņš [[2]](#footnote-2)** | | **Dabasgāzes cena[[3]](#footnote-3) par 1 kWh,**  EUR  (bez PVN un akcīzes nodokļa) | **KOPĀ/** EUR  (bez PVN un akcīzes nodokļa) |
| m3 | kWh |
| 1. | **1 500** | **15 982.5** |  |  |

|  |  |
| --- | --- |
| Vārds, uzvārds, amats |  |
| Datums |  |
| Paraksts |  |

|  |  |  |  |  |  |  |
| --- | --- | --- | --- | --- | --- | --- |
| |  | | --- | | **IEPIRKUMA LĪGUMS**  *par dabasgāzes iegādi*  Lietotāja Nr.\_\_\_\_\_\_\_\_\_\_\_ Tirgotāja Nr.\_\_\_\_\_\_\_\_\_\_\_ | | Sabiedrība ar ierobežotu atbildību “Daugavpils ūdens”, reģistrācijas Nr.41503002432, adrese Ūdensvada iela 3, Daugavpils, Latvija, valdes locekles Jeļenas Lapinskas personā, kura rīkojas uz statūtu pamata (turpmāk – Lietotājs), no vienas puses,  un  *<komersanta firma, reģistrācijas numurs, adrese>*, *<pārstāvja amats, vārds, uzvārds>* personā, kas rīkojas uz *<pārstāvību apliecinošs dokuments>* pamata (turpmāk – Tirgotājs), no otras puses, turpmāk šā līguma tekstā kopā saukti par Pusēm un katrs atsevišķi par Pusi,  pamatojoties uz iepirkuma procedūras *<procedūras nosaukums un identifikācijas numurs>* rezultātiem, (turpmāk - iepirkuma procedūra), noslēdz šo līgumu (turpmāk – Līgums) par sekojošo:  **1. Līguma priekšmets**   * 1. Tirgotājs pārdod, un Lietotājs pērk dabasgāzi (turpmāk – dabasgāze) patēriņam Lietotāja īpašumā Daugavas iela 32, Daugavpils (turpmāk - Gazificētais objekts), saskaņā ar Tehnisko specifikāciju, Tirgotāja piedāvājumu un Līguma noteikumiem.   2. Līguma izpildes laikā Gazificēto objektu saraksts var tikt papildināts vai samazināts, Lietotājam par to rakstiski informējot Tirgotāju. Dabasgāzes pārdošanas cena jauniem Gazificētajiem objektiem ir Līguma 2.1. punktā norādītā cena.   3. Dabasgāzes īpašuma tiesību nodošana notiek uz Lietotāja dabasgāzes apgādes sistēmas piederības robežas.   4. Tehniskajā specifikācijā norādītais dabasgāzes kopējais apjoms ir Lietotāja plānotais (prognozējamais) apjoms. Līguma darbības laikā Lietotājam ir tiesības dabasgāzes apjomu palielināt vai samazināt, iepērkot dabasgāzi tādā apjomā, kāds nepieciešams tā darbības nodrošināšanai. Lietotājam nav pienākums iepirkt dabasgāzi Līguma tehniskajā specifikācijā norādītajā apjomā.  1. Dabasgāzes cena un norēķinu kārtība    1. Tirgotājs pārdot Lietotājam dabasgāzi par Finanšu piedāvājumā noteikto cenu EUR *<cena cipariem un vārdiem>* par 1 kWh bez pievienotās vērtības nodokļa (turpmāk – PVN) un bez akcīzes nodokļa. Dabasgāzes cenā ietver visas ar dabasgāzes piegādi saistītās Tirgotāja papildu izmaksas, tai skaitā Tirgotāja peļņu, administratīvās un tirdzniecības izmaksas, balansēšanas pakalpojuma izmaksas, dabasgāzes uzglabāšanas izmaksas, pārvades sistēmas pakalpojuma – pārvades jaudas izmaksas, rēķinu sagatavošanas un maksājumu apstrādes izmaksas.   Tirgotājs rēķinā papildus iekļauj maksu par pārvades sistēmas pakalpojumu – izejas punkta Latvijas lietotāju apgādei izmantošana – un maksu par sadales sistēmas pakalpojumiem, ņemot vērā dabasgāzes saņemšanas brīdī spēkā esošos sistēmas pakalpojumu tarifus.   * 1. Lietotājs deleģē Tirgotāju, un Tirgotājam ir pienākums norēķināties Lietotāja vārdā ar sistēmas pakalpojumu sniedzējiem par tā sniegtajiem sistēmas pakalpojumiem (t.sk., saistītiem to palīgpakalpojumiem) un nodokļiem.   2. Norēķinu periods ir 1 (viens) kalendārais mēnesis.   3. Norēķini par dabasgāzi notiek atbilstoši Gazificētajos objektos uzstādītajiem komercuzskaites mēraparāta rādījumiem, kurus Lietotājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā sadales sistēmas pakalpojumu izmantošanas kārtībā.   4. Tirgotājs, pamatojoties uz dabasgāzes sadales sistēmas operatora sniegto informāciju par dabasgāzes patēriņu, papildu dabasgāzes cenai rēķinā iekļauj maksu par sadales sistēmas un uzglabāšanas pakalpojumiem, un maksu par pārvades sistēmas pakalpojumu, aprēķināto akcīzes nodokli un PVN.   5. Tirgotājs elektroniski sagatavotu rēķinu par Lietotāja iepriekšējā mēnesī faktiski patērēto dabasgāzes apjomu un saņemtajiem sistēmas pakalpojumiem iesniedz Lietotājam līdz nākošā mēneša 10.datumam, nosūtot to uz Lietotāja elektroniskā pasta adresi: ˂e-pasta adrese˃. Rēķinā jānorāda Līguma numurs. Elektroniski nosūtīts rēķins skaitās saņemts nākamajā darba dienā pēc tā nosūtīšanas.   6. Ikmēneša rēķinā informāciju par patērēto dabasgāzes apjomu jānorāda par katru Gazificēto objektu atsevišķi.   7. Lietotājs Tirgotāja izrakstīto rēķinu samaksā 30 (trīsdesmit) dienu laikā no tā saņemšanas, pārskaitot rēķinā norādīto summu uz Tirgotāja rēķinā norādīto norēķinu kontu.  1. **Līguma termiņš un izpildes kārtība**    1. Līgums stājas spēkā ar tā abpusējasparakstīšanas brīdi un tā darbības termiņš ir līdz saistību pilnīgai izpildei, ievērojot 3.2. punkta noteikumu.    2. Tirgotājs nodrošina dabasgāzes piegādi Lietotājam atbilstoši Līguma 1.1.punktam laika periodā no ˂datums˃ līdz ˂datums˃. 2. **Sistēmas pakalpojumi**    1. Tirgotājs, atbilstoši Latvijas Republikā spēkā esošajiem normatīvajiem aktiem, noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Lietotājam, kā arī ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.    2. Dabasgāzes piegādi Lietotājam Gazificētajos objektos līdz dabasgāzes apgādes sistēmas piederības robežai nodrošina sadales sistēmas operators normatīvajos aktos noteiktajā kārtībā.    3. Lietotājam ir saistošas normatīvajos aktos paredzētās un sadales sistēmas operatora AS “Gaso” izstrādātajā un tā tīmekļa vietnē [www.gaso.lv](http://www.gaso.lv/) publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības. 3. **Tirgotāja tiesības un pienākumi**    1. Tirgotāja pienākumi:       1. pārdot dabasgāzi Lietotājam tam nepieciešamajā apjomā un periodā par Līguma 2.1. punktā norādīto dabasgāzes cenu,       2. nodrošināt, ka visā Līguma darbības laikā Tirgotājs ir reģistrēts Dabasgāzes tirgotāju reģistrā;       3. nodrošināt, ka visā Līguma darbības laikā tam ir spēkā esoši sistēmas pakalpojumu līgumi;       4. nodrošināt Līguma izpildei nepieciešamo balansēšanas pakalpojumu;       5. norēķināties ar sistēmas operatoriem par Līguma izpildes nodrošināšanai Lietotājam sniegtajiem sistēmas pakalpojumiem;       6. 5 (piecu) darba dienu laikā pēc Lietotāja rakstveida pretenzijas par izrakstīto rēķinu saņemšanas pārbaudīt rēķinu, to precizēt un pārbaudes rezultātus paziņot Lietotājam;       7. sniegt informāciju par dabasgāzes piegādes pārtraukumiem un iespējamo dabasgāzes atjaunošanas laiku, ja Tirgotājam šāda informācija ir pieejama, ne vēlāk kā 5 (piecas) darbdienas pirms iespējamā pārtraukuma;       8. 5 (piecu) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.    2. Tirgotāja tiesības:       1. saņemt no Lietotāja informāciju, kas nepieciešama kvalitatīvai Līguma izpildei un kura ir Lietotāja rīcībā. 4. **Lietotāja tiesības un pienākumi**    1. Lietotāja pienākumi:       1. pilnā apmērā un Līgumā noteiktajā termiņā samaksāt Tirgotāja izrakstītos rēķinus;       2. paziņot sistēmas operatoram komercuzskaites mēraparātu rādījumus saņemtās dabasgāzes uzskaitei, ievērojot kārtību un termiņus, kas noteikti sadales sistēmas operatora tīmekļa vietnē publicētajā sadales sistēmas pakalpojumu izmantošanas kārtībā.    2. Lietotāja tiesības:       1. saņemt dabasgāzi normatīvajos aktos un šajā Līguma noteiktajā apjomā un termiņā;       2. saņemt sistēmas pakalpojumus normatīvajos aktos noteiktajā kārtībā;       3. pēc pieprasījuma saņemt no Tirgotāja normatīvajos aktos noteikto informāciju, kas saistīta ar dabasgāzes pārdošanu Lietotājam;       4. iesniegt Tirgotājam rakstveida pretenziju par izrakstīto rēķinu 10 (desmit) darbdienu laikā no rēķina izrakstīšanas dienas;       5. atslēgt vienu vai vairākus Gazificētos objektus un pārtraukt dabasgāzes iegādi, rakstveidā brīdinot Tirgotāju 5 (piecas) darba dienas iepriekš bez jebkāda veida papildus izmaksām vai līgumsodiem;       6. palielināt Gazificēto objektu sarakstu. 5. **Atbildība un sankcijas**    1. Pušu atbildība tiek regulēta saskaņā ar spēkā esošajiem Latvijas Republikas normatīvajiem aktiem un citiem saistošajiem normatīvajiem aktiem, kas ir spēkā Līguma izpildes laikā.    2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.    3. Maksājuma kavējuma gadījumā Tirgotājs ir tiesīgs prasīt nokavējuma procentus 0,02% (nulle komats nulle divi procenti) apmērā no kavētā maksājuma summas par katru nokavēto maksājuma dienu.    4. Tirgotājs nav atbildīgs par Līguma saistību neizpildi, ja tas nav varējis pārdot dabasgāzi Lietotājam saistībā ar sistēmas operatoru nesniegtu sistēmas pakalpojumu Lietotājam no Tirgotāja neatkarīgu iemeslu dēļ. 6. **Nepārvarama vara**    1. Puses tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.    2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņas uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kura satur ārkārtējo apstākļu darbības apstiprinājumu un to raksturojumu. 7. **Konfidencialitāte**    1. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti. 8. **Līguma izbeigšana un grozīšana**    1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.    2. Pusēm ir tiesības Līgumu izbeigt pirms termiņa, ja otra Puse ir pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otrai Pusei 10 (desmit) dienas iepriekš.    3. Lietotājam ir tiesības vienpusēji izbeigt Līgumu, nosūtot Tirgotājam rakstisku paziņojumu par Līguma izbeigšanu 10 (desmit) dienas iepriekš, ja:       1. Tirgotājs nepilda tam Līgumā vai normatīvajos aktos noteiktās saistības;       2. pret Tirgotāju uzsākts maksātnespējas process;       3. Lietotājs konstatē, ka Tirgotājs ir izslēgts no Dabasgāzes tirgotāju reģistra un Tirgotājs par to nav paziņojis Lietotājam;       4. Lietotājs konstatē, ka Tirgotājam nav spēkā esošu līgumu par Līguma izpildei nepieciešamo sistēmas pakalpojumu nodrošināšanu Lietotājam.       5. Lietotājs ir tiesīgs vienpusēji atkāpties no Līguma, ja līgumu nav iespējams izpildīt tādēļ, ka Līguma izpildes laikā ir Tirgotājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.       6. Jebkurā Līguma izbeigšanas gadījumā Puses apņemas izpildīt visas savas saistības, kas radušās līdz Līguma izbeigšanas brīdim.   **11. Citi noteikumi**  11.1. Citus, šajā Līgumā neregulētus jautājumus Puses risina sarunu ceļā saskaņā ar Latvijas Republikas normatīvajiem aktiem.  11.2. Visi Līguma grozījumi un papildinājumi ir sastādāmi Pusēm rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.  11.3. Līgums sagatavots 2 (divos) eksemplāros, katrs uz \_\_\_\_ lapām ar vienādu juridisku spēku, no kuriem viens glabājas pie Tirgotāja, otrs pie Lietotāja. VAI Līgums ir sagatavots kā elektronisks dokuments. Par Līguma parakstīšanas datumu uzskatāms datums, kad pēdējā no Pusēm pievienojusi tam drošu elektronisko parakstu un atbilstošu laika zīmogu. Katra no Pusēm nodrošina atbilstošu elektroniski parakstīta dokumenta glabāšanu.  11.4. Par līguma izpildi ir atbildīgas šādas pušu kontaktpersonas  11.4.1. no Lietotāja puses – \_\_\_\_\_\_\_\_, tālr. \_\_\_\_\_\_\_\_\_;  11.4.2. no Tirgotāja puses – \_\_\_\_\_\_\_\_\_, tālr. \_\_\_\_\_\_\_\_\_.  Par pārstāvja maiņu Puses informē viena otru rakstveidā.  11.5. Līguma izpildes ietvaros saņemtos fiziskos datu Puses apņemas apstrādāt tikai Līguma izpildes nodrošināšanai. Fizisko personu datu apstrāde notiek saskaņā ar spēkā esošiem un saistošiem normatīvajiem aktiem Latvijas Republikā.  11.6. Ar Līguma parakstīšanas brīdi Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī vienojas pildīt visus Līgumā paredzētos nosacījumus.  11.7. Līgumu prioritātes secībā veido šādi dokumenti, kuri ir daļa no Līguma:  11.7.1. šīs līgums;  11.7.2. Iepirkuma procedūras tehniskā specifikācija;  11.7.3. Iepirkuma procedūras laikā Tirgotāja sniegtā precizējošā informācija;  11.7.4. Iepirkuma procedūras laikā Lietotāja sniegtā precizējošā informācija;  11.7.5. Tirgotāja piedāvājums;  11.7.6. Tirgotāja pārstāvja pilnvaras apliecinošā dokumenta kopija.  Pielikumi ir prioritāri tikai attiecībā uz dokumentu, ko tie groza.[[4]](#footnote-4)  **12. Pušu rekvizīti un paraksti**   |  |  | | --- | --- | | **LIETOTĀJS:** | **TIRGOTĀJS:** | | |  | | |
| Sabiedrība ar ierobežotu atbildību  “Daugavpils ūdens”  Ūdensvada iela 3, Daugavpils, Latvija  Pasta indekss: LV-5401  Reģ.Nr.41503002432  PVN kods: LV41503002432  Banka: *<banka>*  Bankas kods: *<bankas kods>*  Konts: *<konta numurs>*  Tālr.  e-pasta adrese:  **Lietotāja vārdā:**  **Sabiedrības ar ierobežotu atbildību**  **“Daugavpils ūdens”**  valdes locekle Jeļena Lapinska  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  paraksts, parakstīšanas vieta un datums | *<komersanta firma>*  *<adrese>*  Pasta indekss: *<Pasta indekss>*  Reģ.Nr. *<Reģ.Nr.>*  PVN kods: *<PVN kods>*  Banka: *<banka>*  Bankas kods: *<bankas kods>*  Konts: *<konta numurs>*  Tālr.  e-pasta adrese:  **Tirgotāja vārdā:**  ***<komersanta firma>***  *<pārstāvja amats, vārds, uzvārds>*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  paraksts, parakstīšanas vieta un datums |

1. Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim konkursam; 2) ņemot vērā tās kvalifikāciju, spējas vai pieredzi, kā arī piedāvāto pakalpojumu, varētu iesniegt piedāvājumu šim konkursam. [↑](#footnote-ref-1)
2. Aprēķinātais prognozējamais patēriņš ir paredzēts vienīgi iesniegto Pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem. [↑](#footnote-ref-2)
3. Dabasgāzes cena par 1 kWh ir saistoša iepirkuma līguma slēdzējiem. [↑](#footnote-ref-3)
4. Līgumā ietilpstošo dokumentu saraksts var mainīties atkarībā no situācijas [↑](#footnote-ref-4)